b'\n_START_ARTICLE_\nGabrielita\n_START_SECTION_\nCaracter\xc3\xadstiques\n_START_PARAGRAPH_\nLa gabrielita \xc3\xa9s un sulfur de f\xc3\xb3rmula qu\xc3\xadmica Tl\xe2\x82\x82AgCu\xe2\x82\x82As\xe2\x82\x83S\xe2\x82\x87. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2002. Cristal\xc2\xb7litza en el sistema tricl\xc3\xadnic. Es troba en forma de cristalls idiomorfs, curts-prism\xc3\xa0tics a aplanats, de fins a aproximadament 0,4 mm, i com a agregats d\'aproximadament 1 mm d\'ample. La seva duresa a l\'escala de Mohs es troba entre 1,5 i 2._NEWLINE_Segons la classificaci\xc3\xb3 de Nickel-Strunz, la gabrielita pertany a "02.HD: Sulfosals de l\'arquetip SnS, amb Tl" juntament amb els seg\xc3\xbcents minerals: lorandita, weissbergita, christita, jankovicita, rebulita, imhofita, edenharterita, jentschita, hutchinsonita, bernardita i sicherita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la pedrera Lengenbach, a la localitat de F\xc3\xa4ld, situada a la Vall de Binn, a Valais (Su\xc3\xafssa), on sol trobar-se associada a altres minerals com: trechmannita, tennantita, realgar, rathita, hutchinsonita, hatchita i edenharterita. Es tracta de l\'\xc3\xbanic indret on ha estat trobada aquesta esp\xc3\xa8cie mineral.'